死生交范张鸡黍・黄钟尾
作者：宫天挺
朝代：元

paragraphs: 俺弟兄比陈雷胶漆情尤切，比管鲍分金义更别。
张元伯，性忠烈。
范巨卿，信士也。
半世交，一梦绝。
觉来时泪流血，寸心酸，五情裂，咱功名。
已不藉。
到来朝，避甚能，披残星，带晓月，冲寒风，冒冻雪，披丧服，拽舆伞，筑坟丘．盖庐舍，种松楸，荫四野，那其间，尚未舍。
猛思量，在时节，我和他一处行，一处歇，戚同忧，喜同悦，生同堂，死同穴。
到黄昏，厮守者。
据平生，心愿彻。
着后人向墓门前高耸耸立一统碑碣。
(第五伦云)贤士，碑碣上可写着甚么那？(正末唱)将俺这死生交范张名姓写。
(下)。